Document ID: 32004D0864

KOMISJONI OTSUS,
16. detsember 2004,
millega muudetakse otsust 1999/478/EÜ kalanduse ja akvakultuuri nõuandekomitee uuendamise kohta
(2004/864/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
ning arvestades järgmist:
(1)
Komisjonile on tähtis saada asjaomaste ringkondade arvamus ühise kalanduspoliitika kasutuselevõtmisel üleskerkivate küsimuste kohta. Komisjoni otsusega 71/128/EMÜ, (1) asendatud komisjoni 14. juuli 1999. aasta otsusega 1999/478/EÜ kalanduse ja akvakultuuri nõuandekomitee uuendamise kohta loodi kalandussektoris nõuandekomitee. (2) Kalanduse ja akvakultuuri nõuandekomitee liikmed on määratletud komisjoni otsuse nr 1999/478/EÜ artiklis 3.
(2)
Komisjoni otsusega 1999/478/EÜ loodi neli töörühma komitee arvamuste ettevalmistamiseks; 2. töörühm vastutab akvakultuuri eest.
(3)
Arvestades Euroopa akvakultuuri kiiret kasvu viimastel aastatel, on asjakohane, et nimetatud sektori huvid oleksid kalanduse ja akvakultuuri nõuandekomitees paremini esindatud. Seepärast tuleks selle komitee liikmeskonda laiendada ja kaasata 2. töörühma aseesimees. Vastavalt sellele tuleks muuta komisjoni otsust 1999/478/EÜ,
ON VASTU VÕTNUD KÄESOLEVA OTSUSE:
Artikkel 1
Komisjoni otsuse 1999/478/EÜ artiklit 3 muudetakse järgmiselt:
a)
esimene lause asendatakse järgmisega:
“Komitee koosneb 21 liikmest, edaspidi “liikmed.” ”;
b)
lõige 2 asendatakse järgmisega:
“2. Komitee koosseisu kuuluvad samuti kalandussektori dialoogikomitee esimees ja aseesimees ning artiklis 7 nimetatud 1., 2., 3. ja 4. töörühma esimees ja aseesimees.”
Artikkel 2
Käesolev otsus jõustub kolmandal päeval pärast selle avaldamist Euroopa Liidu Teatajas.
Brüssel, 16. detsember 2004

Labels: 9
15
6